Referat af ordinær generalforsamling i Grundejerforeningen Eskildshøj

**LØRDAG, DEN 6. AUGUST 2022 KL. 10.00**

på Fuglsøcentret i lokale 3

Dagsorden:

1. Valg af dirigent

Søren Moestrup blev valgt og erklærede generalforsamlingen som lovlig

1. Bestyrelsens beretning om foreningens virksomhed i det forløbne år

Beretningen var udsendt på forhånd, og formanden gennemgik hovedpunkterne.

Input fra salen:

* Skiltene virker efter hensigten.
* Husk at fjerne gyvler med roden. Klip dem under jorden og læg jord på, så skyder de ikke igen. Skal slås ned hvert år. Tager ca. 6 år at komme af med
* Nye medlemmer bør præsenteres ved mødets start
* Klipning af rabatter; Eskildshøj 6 ønskede ikke der blev klippet i hans indkørsel

Beretningen godkendt.

1. Forelæggelse af det reviderede regnskab. Regnskabet vil være fremlagt på generalforsamlingen. Årets underskud var på 595 kr.

Regnskabet blev godkendt.

1. Indkomne forslag. Bestyrelsen har ingen forslag til generalforsamlingen, og eventuelle forslag til generalforsamlingen skal være formanden i hænde senest den 1/7-2022, og disse fremlægges på generalforsamlingen

Der var ikke indkommet forslag til generalforsamlingen

1. Fastlæggelse af kontingent. Bestyrelsen foreslår uændret kontingent på 500 kr. pr. år

Kassereren gennemgik budgettet for det kommende år.

Vedtaget.

1. Valg til bestyrelsen

I år – et lige år – er formand (Mogens Kjærgaard, Elsehøj 11) samt sekretær (Jan Fisker, Elsehøj 9) på valg. Mogens Kjærgaard er villig til genvalg, mens Jan Fisker ikke ønsker genvalg

Mads Hansen (Hedeskellet 11) blev valgt i stedet for Jan Fisker

1. Valg af suppleanter. Suppleanter vælges for et år ad gangen. På valg er Lars Hansen (Elsehøj 5) og Tine Schønning (Hedeskellet 13). Begge ønskede ikke genvalg.

Lars Madsen (Hedeskellet 9) og Jens Kristian Kristensen (Eskildshøj 11) blev valgt.

1. Valg af revisor og revisorsuppleant. På valg er som revisor Per Dahl Pedersen (Eskildshøj 10-12) og Karen Haugstrup (Hedeskellet 16) som revisorsuppleant.

Begge blev genvalgt.

1. Eventuelt

Formanden:

* Der skal lægges nye vandrør ned i vores område, men dette er der ikke kommet officiel meddelelse om. Formanden informerer herom senere.
* Orientering om et nyt naturprojekt; ”Længe leje bjergene”. Der kan læses mere om dette på dette link:

<https://www.kystognaturturisme.dk/dansk-kyst-og-naturturisme/vidensbank/laenge-leve-bjergene>

Anna Elisabeth:

* Det nye hus på Eskildshøj er meget bart, og der er lavet en meget bred vej. Det er givet tilladelse til det fra kommunen.
* Nede ved Fuglsø Hede er der indhegning med kvæg, og der er tit løse kvæg. Bestyrelsen opfordrer til, at man tager kontakt til lodsejer Niels Christian. Der står telefonnummer på hegnet.

06.08.2022/ Jan Fisker, sekretær